3 tanács, hogy jobban teljesíts egy új beszédhelyzetben - 42NET Blog
"A pillanatban élés tudománya mindennél fontosabb"...
Hasznos lépések a félelem leküzdésére.
Forrás: Ross Sneddon on Unsplash
Bizonyára még vissza tudsz emlékezni arra az időre, amikor kezdő rádiósként kellett megszólalnod. Izgalom, stressz, lámpaláz. Pedig később kiderült, hogy csak túl gondoltad/ túl izgultad.
Gary Vaynerchuk írt erről egy csudás összegzőt segítő jelleggel.
Ezt dolgoztuk át egy kicsit a mi közegünkre.
1. Ragaszkodj ahhoz, amit tudsz!
Akkor van baj, ha úgy próbálunk beszélni valamiről, hogy nem vagyunk a "szakértője" a témának. Ez nem akadémiai tudást jelent, hanem FELKÉSZÜLTSÉGET.
A legelső lépés, hogy
olyanról ne beszélj, olyan témában ne nyilatkozz meg, amit nem ismersz!
Nincs annál lelombozóbb hallgatóként, - vagy magadat visszahallgatva is - amikor hallatszik, hogy fullba megy a vetítés. Brrrh!
Ha kell egy kis idő, akkor használj paneleket! Amíg boot-ol az agyad, használj olyan tételmondatokat, beszédfoszlányokat, amelyek kisegítenek.
Nekünk rádiósoknak ezért jó, hogy van
elérhetőségünk,
promóciónk és
van egy rakat "kötelező körünk",
amit ebben az esetben használhatunk.Még többet segít, ha komolyan vesszük az egészet, és legalább utána olvasunk a témának.
2. Állj rá a feladatra alázattal!
A legtöbb, amit erről a szakmáról, vagy szakmakörről meg lehet tanulni az az alázat. Ha ez van, akkor előbb-utóbb a tudás is jön. Amikor már nem tiszteljük a rádiózást, a közönséget és az egész miliőt, akkor jön a hanyatlás.
Gondoljuk tovább az előző problémát!
Mi van, ha nyilvánvalóan többet tudunk valamiről? Mi van, ha a témánkban kicsit túlképzettek vagyunk?
A kommunikációs szakember szerint - és szerintem mi magunk is így gondoljuk - nem állhatunk ki úgy, hogy most "majd jól megmondom nekik". Az alázat, ami mint megközelítési irány sokkal többet segít egy tudás átadásában, mint a fentről lefelé áramoltatás.
3. Kommunikálj úgy, ahogy az a legkényelmesebb Neked!
Tudd, hogy mi esik jól neked! Milyen szisztémában érzed a legbiztonságosabban magad?
Ha leírni szereted előre a kérdéseidet, mondandód lényegét akkor tedd azt. Ha memorizálni szeretsz, akkor tedd azt.
Ültesd át az aktuális környezetre a módszered és lubickolj a feladatban!
A természetesség, amit ez az állapot teremt többet ér, ezernyi más fancy és trükkös megoldásnál.
Te hogyan szoktál túllendülni az izgalmasabb helyzeteken?
Mit szoktál ilyenkor "trükként" bevetni?
https://42net.blog.hu/api/trackback/id/tr8512778070
Álljunk meg egy szóra EXTRA: 10 hiba amit elkövethetsz beszélgetés közben 2017. December 01. akosmikos Csevegni nem olyan egyszerű, mint azt elsőre gondolnánk, főleg, ha cél, hogy ne legyen az a feszengős, izzadtságszagú vekengés, ami azért sokszor kicsúszik adásba. A Nőarckép Blog